b'\n_START_ARTICLE_\nColbj\xc3\xb8rn Torstensen Arneberg\n_START_SECTION_\nBakgrunn\n_START_PARAGRAPH_\nColbj\xc3\xb8rn Torstensen Arneberg var s\xc3\xb8nn av lensmann i Hof og storbonde p\xc3\xa5 Arneberg i Sol\xc3\xb8r Torsten Colbj\xc3\xb8rnsen Berger (ca. 1590-ca. 1672) og  Birgitte Arnesdatter Gile (f\xc3\xb8dt ca. 1600).\n_START_SECTION_\nKirkelig virke\n_START_PARAGRAPH_\nArneberg ble i 1659 kapellan i S\xc3\xb8rum, og fra 1662 var han sogneprest og l\xc3\xa6rer samme sted. Han tilbragte hele sitt liv som prest, i alt 62 \xc3\xa5r, i S\xc3\xb8rum. Han etablerte seg ogs\xc3\xa5 som en stor jordeier i distriktet, med blant annet S\xc3\xb8rum g\xc3\xa5rd, der han hadde sin prestebolig. Mye av inventaret i S\xc3\xb8rum kirke er gaver fra Colbj\xc3\xb8rn Torstensen Arnebergs barn.\n_START_SECTION_\nEkteskap og etterkommere\n_START_PARAGRAPH_\nHan ble omkring 1662 gift med Johanna (Anna) Jacobsdatter Bie Kraft, en prestedatter fra S\xc3\xb8rum. Med henne fikk han datteren Anna Colbj\xc3\xb8rnsdatter, senere prestefrue og nasjonalheltinne._NEWLINE_Arneberg ble gift annen gang ca. 1674 med Cathrine Stub, datter av krigerpresten Kjeld Stub. I dette ekteskapet var Hans og Peder Colbj\xc3\xb8rnsen blant barna. De var kjent for sin deltagelse i  forsvaret av Fredrikshald (Halden) mot Karl XIIs angrep._NEWLINE_Colbj\xc3\xb8rn Torstensen Arneberg hadde fire barn i f\xc3\xb8rste ekteskap, og syv i det andre (noen kilder oppgir i alt 18 barn). Han er stamfar til slekten Colbj\xc3\xb8rnsen.\n_START_SECTION_\nBarn\n_START_PARAGRAPH_\nAnna Colbj\xc3\xb8rnsdatter, Hans Colbj\xc3\xb8rnsen, Peder Colbj\xc3\xb8rnsen, Liv Colbj\xc3\xb8rnsdatter,  Kjeld Colbj\xc3\xb8rnsen\n_START_SECTION_\nOldebarn\n_START_PARAGRAPH_\nChristian Colbj\xc3\xb8rnsen, Carsten Tank\n_START_SECTION_\nGravskrift\n_START_PARAGRAPH_\nColbj\xc3\xb8rn Torstensen Arneberg er begravet ved S\xc3\xb8rum kirke, og p\xc3\xa5 hans grav finnes dette gravskriftet:_NEWLINE_Under denne iern Plade _NEWLINE__NEWLINE_hviler de iordische  levninger _NEWLINE__NEWLINE_af den _NEWLINE__NEWLINE_wel\xc3\xa6rv\xc3\xa6rdige og well\xc3\xa6rde _NEWLINE__NEWLINE_nu salige mand _NEWLINE__NEWLINE_Her Colbj\xc3\xb8ren Tostensen _NEWLINE__NEWLINE_Fordum Sognepr\xc3\xa6st til S\xc3\xb8rum pr\xc3\xa6stegi\xc3\xa6ld _NEWLINE__NEWLINE_Udi Nedre Rommeriges provstiie _NEWLINE__NEWLINE_Hvis liv _NEWLINE__NEWLINE_Begyndte af en god og \xc3\xa6rlig herkomst _NEWLINE__NEWLINE_Den 24 augusti aar 1628 _NEWLINE__NEWLINE_Endtes efter en Christelig Fr\xc3\xa6mdragelse _NEWLINE__NEWLINE_Den 20 october aar 1720 _NEWLINE__NEWLINE_Efterat han havde oplevet _NEWLINE__NEWLINE_I en opbyggelig pr\xc3\xa6ste stand 62 aar _NEWLINE__NEWLINE_I en forn\xc3\xb8ielig \xc3\xa6gtestand 59 aar _NEWLINE__NEWLINE_Med de \xc3\xa6rdyderige hustruer _NEWLINE__NEWLINE_Den f\xc3\xb8rste Johanna Jacobsdatter Kraft i 12 aar _NEWLINE__NEWLINE_Og efter de aars enchemands s\xc3\xa6de _NEWLINE__NEWLINE_Catharina Kieldsdatter Stub i 47 aar _NEWLINE__NEWLINE_Sine graae haar _NEWLINE__NEWLINE_F\xc3\xb8rde han til graven i sin h\xc3\xb8ie alders 93 aar _NEWLINE__NEWLINE_Sine b\xc3\xb8rn og b\xc3\xb8rneb\xc3\xb8rn _NEWLINE__NEWLINE_Saa han med gl\xc3\xa6de i et velsignet tal av 67 _NEWLINE__NEWLINE_Med hvilche og alle Guds b\xc3\xb8rn _NEWLINE__NEWLINE_Han haaber at samles _NEWLINE__NEWLINE_I de troendes gl\xc3\xa6delige _NEWLINE__NEWLINE_Opstandelse'